चोर 60 बोरियों में भरकर ले गए, बची हुई फसल भी नष्ट की
कर्नाटक में एक महिला के खेत से 2.5 लाख रुपए के टमाटर चोरी हो गए। चोर मंगलवार 4 जुलाई की रात हासन जिले के गोनी सोमनहल्ली गांव में पहुंचे और खेत से 50-60 बैग टमाटर लेकर फरार हो गए। Karnataka’s Hassan District Tomato Robbery. Follow Karnataka’s Hassan District Latest News, Videos and Photos On Dainik Bhaskar (दैनिक भास्कर)
कर्नाटक में एक महिला के खेत से 2.5 लाख रुपए के टमाटर चोरी हो गए। चोर 4 जुलाई की रात हासन जिले के गोनी सोमनहल्ली गांव में पहुंचे और खेत से 50-60 बैग टमाटर लेकर फरार हो गए। महिला किसान धारिणी की शिकायत पर हलेबीडु थाने में चोरी का केस दर्ज किया गया है।
धारिणी ने कहा कि चोरी तब हुई जब टमाटर की कीमत 120 रुपए प्रति किलो से ऊपर थी और धारिणी फसल काटकर बेंगलुरु के बाजार में ले जाने की तैयारी कर रही थी।
चोरी के बाद बची हुई फसल नष्ट कर गए चोर
शिकायतकर्ता धारिणी के मुताबिक उसे सेम की फसल में घाटा हुआ था, इसके बाद उसने टमाटर उगाने के लिए कर्ज लिया था। संयोग से फसल अच्छी हुई, कीमतें भी ज्यादा थीं।
हलेबीडु पुलिस ने कहा- हमने सुपारी और बाकी कॉमर्शियल फसलों की चोरी के बारे में सुना था, लेकिन कभी नहीं सुना कि किसी ने टमाटर चुराए हों। यह पहली बार है कि हमारे पुलिस स्टेशन में ऐसा कोई मामला दर्ज किया गया है। धारिणी के बेटे ने भी राज्य सरकार से मुआवजे की गुहार लगाई है।
कर्नाटक में भी टमाटर के दाम आसमान छू रहे
दरअसल धारिणी ने अपने परिवार के साथ दो एकड़ जमीन पर टमाटर उगाए थे। बाकी राज्यों की तरह कर्नाटक में भी पिछले दिनों टमाटर की कीमतें बहुत तेजी से बढ़ीं।
बेंगलुरु में टमाटर की कीमतें 101 से 121 रुपए प्रति किलो तक है।
ऊंची कीमतों का जिम्मेदार मार्च और अप्रैल में अचानक तापमान बढ़ने को ठहराया गया है। इस गर्मी से टमाटर की फसलों पर कीटों का हमला हुआ, जिससे पैदावार में कमी आई और बाजार में कीमत बढ़ गई।
टमाटर के भावों से जुड़ी ये खबरें भी पढ़ें...
किसानों ने 1 रुपए किलो बेचा, अब कीमत 100 पार
19 मई 2023 की खबर है। नासिक की कृषि उपज मंडी में किसान अपने टमाटर बेचने पहुंचे। मंडी में टमाटर की बोली 1 रुपए प्रति किलो लगी। कई किसान मंडी में बेचने की बजाय टमाटर वहीं सड़क पर फेंक कर चले गए। कहा जा रहा है कि टमाटर की कीमतों में अचानक उछाल मानसून और बारिश की वजह से आई है। इस मौसम में टमाटर की कीमतें हर साल बढ़ती हैं। पढ़ें पूरी खबर...
टमाटर के रेट कैसे कंट्रोल हों, सरकार ने मांगे सुझाव
देश में कई जगहों पर टमाटर की कीमत 100 रुपए के पार चली गई है। उधर, केंद्र सरकार ने शुक्रवार को कहा कि 15 दिन में कीमतें स्थिर होने की उम्मीद है। इसी बीच डिपार्टमेंट ऑफ कंज्यूमर अफेयर्स ने कीमत कंट्रोल करने के लिए लोगों से सुझाव भी मांगे हैं। इसे टोमैटो ग्रैंड चैलेंज (TGC) हैकथॉन कहा गया है। शुक्रवार से इसकी शुरुआत हो गई है। पढ़ें पूरी खबर...